Tere tulemast "Renessansi" saatesse.
Täna räägime sellest, kas noored ja vanad saavad koos teenida.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
2012. aasta suvel toimusid Londonis olümpiamängud.
Vaatasin hommikutundideni selle avapidustusi.
Seal oli midagi väga ebatavalist.
Kes on sporti jälginud, see teab,
et olümpiatule süütab alati mõni tuntudja edukas sportlane.
Neil avamispidustustel toimus aga midagi sellist,
mida publik ei osanud oodata.
Seal küll oli neid tuntud ja menukaid sportlasi,
kellest 7 neist olid ka valmis süütama olümpiatuld.
Aga enne tule süütamist tehti hoopis midagi muud.
Kõik need kogenud sportlased olid igaüks valinud välja
ühe noore ja täiesti tundmatu sportlase,
kes oli neile paariliseks.
Kui tuli jõudis nende kogenud sportlaste juurde,
süütas iga üks neist oma tõrviku
ja siis astusid nende ette need kogemusteta sportlased -
noored ja lootustandvad.
Vanad andsid tule edasi noortele,
jäädes ise tahaplaanile tõrvikutega seisma.
Noored aga läksid ja süütasid olümpiatule.
See oli ka mulle endale hämmastusttekitav olukord,
kui kolme ajal varahommikul seda kõike vaatasin.
Ja siis kogesin, kuidas Püha Vaim hakkas rääkima,
et nii peaks olema ka jüngriteks tegemine.
Nii, et tuli läheb edasi ühelt sugupõlvelt teisele.
Kuid mis mõtteid see pilt sinus, Heikki, tekitab?
Sinus, kes sa vanuse poolest vanemat sugupõlve esindad.
Mis mõtteid see sinus tekitab?
Ma olen 65 ja sina oled 29,
ehk siis minust poole noorem.
Loomulikult oled sa noorem ja ma vanem.
See oli tore tõestisündinud lugu.
Mind vaid natuke torkas see, et vanad jäid tahaplaanile,
kui noored võtsid sõnumi ja läksid edasi.
Saan sellest tähendusest aru, ja nii peabki käima.
Kuid kuna me vaatajate seas
on peale minu ka teisi vanemaid inimesi,
siis Jarno, kas su sõnum on see,
et vanad mingu kiiktooli puhkama ja ootama taevasse pääsemist,
või kuhu sa rihid?
Vale vastus. Keegi ei aja vanasid kiiktoolidesse.
See, mida mina selles pildis näen, on see,
et kogenud sportlased olid pikka aega teinud tööd.
Nad olid täpselt mõelnud, keda nad tahavad koolitada
või tõsta pidulikul hetkel üles,
mis on spordimaailmas üks aulisemaid sündmusi.
Seda teha on auasi.
Sinna tõsteti tähtsusetuid
ja tõstjateks oli eelmine sugupõlv.
See kõnetas ja õnnistas mind.
See, et nad tegutsesid koos.
Mis sa sellest arvad?
Nädal tagasi nimetasid sa end poisikeseks.
Siis ma sellest kinni ei hakanud.
Kuid täna on siin nooruke 29 a ja vanem härrasmees 65 a.
Tänapäeval see pilt enam ei sobi.
Ma sain vaimulikuks 22-aastaselt, olin väga noor,
väga kogenematu poisike tol ajal.
Olen teinud misjonitööd ja muud,
kuid nüüd 60selt tunnen, et olen jälle uuenenud.
Ma olen leidnud midagi, mida mul kunagi pole olnud.
Jumal ja Püha Vaim on hakanud kuidagi uuel moel mõju avaldama.
Minu elus on toimunud uuendus ehk renessanss.
Ma pole kunagi kogenud midagi nii imelist,
kui nende viimaste aastate jooksul,
mil olen tundnud uut tõmmet ja uut Jumala juhatust.
Aga kas peab siis olema selline jaotus,
et vanad ja noored eraldi?
Jagamise vastu ei saa, sest vanust määrab kindel number.
Aga meil on mõttemall,
et kui on suur number, siis jätame selle kõrvale
ja väiksemad numbrid trügivad asemele.
Kuid see ei toimi.
Ma tean peale sinu palju noori evangeliste,
kellega olen viimastel aastatel kohtunud.
Kõik see innukus ja tuli
ja see vaimne andekus, mis nii neis, kui sinuski on -
ma õpin teilt pidevalt midagi uut.
See on midagi uut, et 65ne võib veel õppida uut.
Et vana hobune õpib uusi asju.
See on Jumalariigi ilu.
Ma loen sulle ja kuulajatele Joeli 3:1
"Pärast seda sünnib,
et ma valan oma Vaimu kõige liha peale.
Siis teie pojad ja tütred hakkavad ennustama,
vanemad uinuvad unenägusid nähes,
noored mehed näevad nägemusi."
Noored nagu sina, näevad nägemusi.
Vanemad nagu mina, näeme unenägusid.
Asja mõte on üks - me näeme Jumalast midagi sellist,
mida see sugupõlv peab teada saama.
Meie koos - sina ja mina, noored ja vanad,
viime Jumala tõelisust sellele sugupõlvele,
ükskõik, kui vanad me oleme.
Olen kuulnud sellist juttu,
et meie kultuur on nii erinev.
Mõnele meeldib kõva muusika, mõnele õrn laul.
Kuidas see tegelikkuses toimiks?
See on rohkem maitse asi, kui kultuuri või vanuse küsimus.
Mulle enam vanad viisid ei meeldi,
need rahulikud, aeglased laulud.
Mis iganes põhjustel
on see muusika jäänud kaugele mu noorusaega.
Nende vanade viiside sõnum,
mis on ühtpidi väga sügav,
on samas tihti ka melanhoolne ja patukeskne.
Seal puudub Jumala arm,
Jumala loovus ja Jumala uuendus.
Seetõttu ka see sõnum ei haaku enam.
Ma ei ütle, et asi on ainult vanuses.
Me oleme rääkinud vahel sellest, kui vanad me oleme taevas?
Mida sa sellest arvad?
Kas oskad seletada?
Kes julgeb seda küsida? - Mina.
Olen mõelnud, et taevas on eatud inimesed.
Seal ei eksisteeri aega.
Ma ei saa õpetada, et kui keegi sureb 80selt,
siis ta on taevas sama vana.
Selle loogika järgi oleks 1-aastaselt surnud
ka taevas 1-aastased.
Kuid see ei toimi nii.
Taevas on alles meie isiksus,
meie seesmine mina ja see on eatu.
Mul on sinuga koos kerge töötada,
olenemata meie 30-aastasest vanusevahest.
Pole probleeme, kuna me mõte jookseb samamoodi,
nii et eatu olek on tore leid.
Kas on nii, et kui Püha Vaim tuleb meisse,
siis ka see eatu olek tuleb meisse.
Meie vaim, mis on eatu, elab meis ja mõjutab meid.
Jumalariik avaldab meis mõju.
Kui see vallutab meid ja haarab kontrolli me elude üle,
siis kas meie füüsiline vanus, mida kogeme siin,
oleks pigem kõrvaline asi?
Hästi öeldud - eatu Püha Vaim.
Ma pole mõelnud, et Pühal Vaimul oleks vanus.
Pole kasutatudki sellist väljendit, et kui vana on Püha Vaim.
Aga sa ütlesid selle välja,
et Püha Vaim on Jumala Vaim,
kes teeb meis tööd - ka vanemates inimestes,
oma eatu oleku ja nooruse osas.
Mulle meeldivad Psalmid 92
ja sealt 15.salm.
Kui seda loen, saad eeldavasti aru, miks see mulle meeldib.
"Veel vanas eas nad kannavad vilja,
kuulutama, et Issand on siiras."
Ma olen 65-aastane
ja öelnud seda sulle juba mitu korda täna,
aga veel selles easki on meil jõudu.
Eatu Püha Vaim mõjutab meid uue nooruse ja nooruslike mõtetega.
Nüüd küsin sinult vastu.
Kas 20-aastane saab pastoriks olla?
Mul on tõendus sellest.
Ma kogen, et võib küll olla
ja seda just tänu sellele samale Püha Vaim mõjutusele.
Kui me oleme avatud, et tegutseda Tema mõju all,
siis meil on piiramatu tarkus, piiramatu arusaamine,
kõik on saadaval.
Kui me vaid tahame ja suudame seda vastu võtta.
Ma usun, et see sõltub igast ühest meist endist.
See, kui palju me tahame ja Pühalt Vaimult vastu võtame
seda ilmutuslikku teadmist ja Jumala Sõna avanenud tarkust.
Kas mäletad, kui vana oli Kaaleb,
kui ta ütles Jumalale: "Anna mulle see mägi!"
Natuke vanem vist.
Jah. 85-aastane.
Ta rääkis, kuidas nad 40selt koos Joosuaga uurisid seda maad,
luurasid ja jõudsid järeldusele, et vallutavad selle.
Ja 85selt tehtigi nii.
See on tore näide sellest,
et noorena seigeldi, aga vanana võeti veel töö ette.
Nii et asi pole vanuses.
Mitte vanas eas ega ka nooruses.
Tunneme mõlemad inimesi,
kes on vaimselt küpsed, kogenud ja palju näinud
ning kelles Püha Vaim teeb oma tööd.
Tema on võti, kes annab meile me nooruse.
Psalmides ja ka Jesaja raamatus räägitakse väga palju õlist.
Värske õli, püha õli.
Vanas Testamendis on mitmel viisil kujutatud Püha Vaimu kui õli.
Rõhutatakse selle värskust.
Kui Püha Vaim teeb tööd nii noortes kui vanades,
siis tekib Pühast Vaimust värskus ja uuenemine.
Kas see on samal ajal ka meele uuenemine?
See, et meel võtab vastu selle, mida Vaim pakub.
Paulus ütles, et peame uuendama oma meeli ja mõtteid.
See puudutab nii noori ja vanu.
Terve Piibel on mõeldud meile kõigile.
Kuid läheme nüüd alguse juurde tagasi.
Me rääkisime vanusega seotud erinevustest.
Kuidas me saaksime tänapäeval kogu seda potentsiaali ära kasutada?
Vanemad nooremate oma ja vastupidi.
On sul selles osas mingeid mõtteid?
Klassikaline mõtteviis on ju see,
et teie, noored, võtate eeskuju meilt, vanematelt, nagu mina.
Mina annan nõu ja sina kuulad õndsalt.
Sa kuulad ja võtad omaks kõik need nõuanded
ning selle kogemuse, mis tal on.
Ma tõmbaksin sellele vee peale.
Enam ei ole nii, et sina õpid minult
ja mina valvan, et sa püsiksid õigel teel,
et õpetus oleks piibellik jne.
Ka mina võin õppida sinult palju asju.
See on vastastikune.
Sellise mõtte sisendamine meile, vanematele,
ja ka noorematele, on esimene samm.
Sa austad mind mitte ainult vanuse pärast,
vaid kristlastena me austame teineteist.
Ma austan sind mitte seepärast, et oled noorem,
vaid et Kristuses me oleme vennad,
me oleme sama väärtuslikud.
Me oleme üksteise austust väärt.
Austuse tõttu saame õppida asju uuesti.
Nagu varem mainitud - ma õppisin 65selt päris paljugi uut.
Ma tean, et kuskil alateadvuses
on mul igasuguseid teoloogilisi mõtteid,
millest pean ennast lahti rebima.
Nagu mõtteviis: "See pole piibellik, see pole tänaseni toiminud
ega toimi ka tulevikus!"
Need on mingid vanad eksiarvamused,
kuid need on aja jooksul mu ellu tulnud.
Tänu Jumalale sinusuguste eest,
kes näitavad teistsugust mõtteviisi.
See on rikkus, kui me andume Jumalale nii sügavalt,
et saame õdedelt-vendadelt julgustust ja õpetustki.
Me võime kasvõi imikultki õppida.
Mul endal on aastane poeg
ja ma olen aasta jooksul õppinud Jumalast isana palju rohkem,
kui 28 aastat enne seda.
Sa ütlesid ühe tähtsa sõna.
Õppida õdedelt ehk siis naistelt.
Meie seltskonnast puudub täna naisterahvas,
kuna täna siin kedagi sellist ei ole.
Kuid on oluline mõista, et mehi ja naisi ei saa võtta eraldi.
Taevas ei ole meest ega naist, ei minda mehele ega võeta naisi.
Maailmas on see erinevus olemas.
Taevas on erinevus teistsugune, neid ei olegi seal.
Kuid mina mehena saan õppida naistelt uusi asju
ja ka vastupidi.
Nüüd tahtsin jälle noor-vana öelda.
Kuidas noorem sugupõlv mõtleb? See pole kunagi probleem olnud.
Mitte väga suur probleem.
Noortes on teatud austus.
Noored hindavad oma vanemaid salaja,
ehk siis rohkem, kui nad seda välja näitavad.
Kuid kindlasti on ka teatud vanu, juurdunud malle,
mis tekitavad pettumust.
Kuid neist on võimalik vabaneda,
nii nagu vanuse vahedestki, mis meid eristavad.
Nähkem pigem seda, mis meid mõjutab ja ühendab,
sest see loob pere, mis töötab tõhusalt Jumalariigi heaks.
Piiblis on öeldud, et nende noorus uueneb nagu kotkal.
See puudutab sind ja mind.
See puudutab ka igat vaatajat.
Kui me ootame Jumalat, siis meie jõud uueneb;
meie noorus uueneb kui kotkal.
Me saame uued tiivad.
Me saame lennata, nautida loovust,
kergust ja headust, mida Jumal tahab anda.
Soovides toetada TV7 tööd, võite helistada 900 1777 (7 eur) Aitäh
Järgmises saates räägime Jarmoga Piibli kirjaoskusest.
Mida see tähendab, seda kuulete järgmises saates.
Tulge kuulama - Piibli kirjaoskus.
Tõlge: Külli Kuusk